રોજેરોજ આ ગોળીઓ લેવાથી તેમનું શરીર તેનાથી ટેવાઇ જાય છે અને ધીમે ધીમે ગોળીની અસર ઓછી થાય છે તેથી ગોળીની માત્રા વધારવી પડે છે. પરંતુ આ ગોળીઓ લેતા પહેલા તેની આડઅસરો જાણી લેવી જરૂરી છે. કેટલીક ગોળીઓથી તરત ઊંઘ આવી જાય છે પરંતુ પાછલી રાત્રે ઊંઘ ઊડી પણ જાય છે અને સવારે માથું ભારે થવાની સમસ્યાનો સામનો કરવો પડે છે. કેટલીર વાર પૂરી ઊંઘ માણ્યા પછી પણ સવારે ડિપ્રેશનનાં ભોગ બની જાય છે. માથું ભમતું હોવાની, શરીરની સમતુલા ખોરવાઇ જવાની ફરિયાદો સાંભળવા મળતી હોય છે. મોટી ઉંમરે કિડનીની કાર્યક્ષમતા ઓછી થઇ જાય છે આથી શરીરમાં પ્રવેશેલી દવાની નકામી માત્રા બહાર ફેંકાઇ જતી નથી. આથી દવાઓ શરીરમાં એકઠી થવા લાગે છે અને આડઅસરો થવાની સંભાવના વધી જાય છે.